Diari Oficial de la Generalitat Valenciana


Sumari del DOGV 4673, del 20-01-2004 (2004/370)

ACORD de 16 de gener de 2004, del Consell de la Generalitat, pel qual es revoca l'adjudicació de la concessió d'una emissora de radiodifusió sonora en ones mètriques amb modulació de freqüència en la localitat de Crevillent.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4673

Data del DOGV
:   20-01-2004

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2004/370


Data del document
:   16-01-2004

Organisme emissor
:   Conselleria de Presidència

Tipus de document
:   Acord

Anàlisi jurídica

 Descriptors 

:   * Crevillent
    * mitjà de comunicació local
    * radiodifusió

ACORD de 16 de gener de 2004, del Consell de la Generalitat, pel qual es revoca l'adjudicació de la concessió d'una emissora de radiodifusió sonora en ones mètriques amb modulació de freqüència en la localitat de Crevillent. [2004/X370]
  
El Consell de la Generalitat, en la reunió del dia 16 de gener de 2004, va adoptar l'acord següent:
  
Per Acord de 16 de maig de 1995, del Consell de la Generalitat, es va adjudicar definitivament la concessió d'una emissora de radiodifusió sonora en ones mètriques amb modulació de freqüència en la localitat de Crevillent a favor de Producciones Imagen y Sonido, SA, mercantil a la qual s'havia atorgat amb caràcter provisional la concessió per mitjà de l'Acord de 28 de juliol de 1989, del Consell de la Generalitat.
  
La mercantil Inradio, SL, que havia participat en el concurs públic convocat per Resolució de 14 de març de 1989, del sotssecretari director del Gabinet del president de la Generalitat, per la qual es convocava un concurs públic per a la concessió de 28 emissores en ones mètriques amb modulació de freqüència, va interposar un recurs contenciós administratiu contra el citat Acord de 16 de maig de 1995, del Consell de la Generalitat, pel qual s'adjudicava la concessió d'una emissora de radiodifusió sonora en ones mètriques amb modulació de freqüència en la localitat de Crevillent a l'entitat Producciones Imagen y Sonido, SA.
  
Per la sentència número 907/1997, de 23 de setembre, la Secció Tercera de la Sala Contenciosa Administrativa del Tribunal Superior de Justícia de la Comunitat Valenciana va estimar el recurs contenciós administratiu número 2344/1995, interposat per Inradio, SL, declarant contrari a dret l'Acord de 16 de maig de 1995, del Consell de la Generalitat, que l'anul·la i el deixa sense efecte.
  
Producciones Imagen y Sonido, SA, va interposar el recurs de cassació número 8670/1997, davant de la Secció Tercera de la Sala Contenciosa Administrativa del Tribunal Suprem, contra la sentència dictada el dia 23 de setembre de 1997 per la Sala Contenciosa Administrativa (Secció Tercera) del Tribunal Superior de Justícia de la Comunitat Valenciana en el recurs núm. 2344/1995, que anul·lava, per ser contrària a dret, l'Acord de 16 de maig de 1995, del Consell de la Generalitat.
  
Finalment, el Tribunal Suprem, en la Sentència de 10 de febrer de 2003, desestima el citat recurs de cassació.
  
Per tot això, considerant el que disposa els article 118 de la Constitució espanyola i 18 de la Llei Orgànica del Poder Judicial, segons els quals és obligatori complir les sentències en els seus propis termes, i en execució de la Sentència número 907/1997, del Tribunal Superior de Justícia de la Comunitat Valenciana, a proposta del conseller de Presidència, el Consell de la Generalitat
  
ACORDA
  
Anul·lar i deixar sense efecte l'Acord de 16 de maig de 1995, del Consell de la Generalitat, pel qual s'adjudicava la concessió d'una emissora de radiodifusió sonora en ones mètriques amb modulació de freqüència en la localitat de Crevillent a l'entitat Producciones Imagen y Sonido, SA.
  
València, 16 de gener de 2004
  
El conseller secretari del Consell de la Generalitat,